stanford-oval/wikipedia huggingface dataset:
מוסטונן-פסט טאלין-תל אביב

מוסטונן-פסט טאלין-תל אביב הוא פסטיבל מוזיקה אסטוני-ישראלי, בו מוזיקאים מאסטוניה חוברים לתזמורות ולהרכבים מוזיקליים בישראל ומעלים יחדיו קונצרטים מגוונים. הפסטיבל נוסד בשנת 2014 ובכמה שנות קיומו, הפסטיבל עשה לו מוניטין מרשים כאחד מהפסטיבלים הבינלאומיים הגדולים בישראל, אירוע שנתי שבו ניתן לשמוע את המקהלות הטובות בעולם כאן בארץ.
הפסטיבל הוא אירוע שנתי המארח מקהלות וסולנים מאסטוניה עם תזמורות, הרכבים וסולנים ישראלים, ומציג מספר תוכניות בהן מוזיקה קלאסית, עממית וג'אז. מנהלו המוזיקלי של הפסטיבל הוא הכנר והמנצח האסטוני אנדרס מוסטונן.
יו ספיר

| --- | --- |

 לידה:  26 ביוני 1900 זוטפן, הולנד 
 פטירה:  21 במאי 1978 (בגיל 77) סנטה פה, ארצות הברית 
 מדינה:  ממלכת ארצות השפלה 
 תקופת הפעילות:  1915–1978 (כ־63 שנים) 
 
יו ספיר (יושב שלישי משמאל), 1947
יוזף אדוארד אדולף ספיר (בהולנדית: Joseph Eduard Adolf Spier; ‏26 ביוני 1900 – 21 במאי 1978) היה אמן ומאייר אמריקאי יליד הולנד פופולרי.
ביוגרפיה

יו ספיר נולד בזוטפן, הולנד. מ-1924 עד 1939 עבד בעיתון "דה טלגרף" (De Telegraaf), שם יצר איורים הומוריסטיים וקריקטורות על חיי היומיום. הוא גם עבד כאמן סקיצות באולמות בתי משפט וכיוצר קריקטורות ביקורת תיאטרון.  במהלך מלחמת העולם השנייה הפכו יצירותיו לפוליטיות יותר והוא נעצר בגלל תיאור סאטירי של היטלר. הוא נשלח למחנה וסטרבורק ולאחר מכן לווילה בוצ'ינה (Villa Bouchina) עם אשתו ושלושת ילדיו, אחד מהם פטר ספיר (Peter Spier) (אנ'), לימים קריקטוריסט ידוע בזכות עצמו. במשך חודשים ספורים במהלך 1943 הם היו מוגנים מגירוש למחנות ריכוז גרמניים, ככל הנראה בשל השפעתו של מנהיג התנועה הנאצית ההולנדית (National Socialistische Beweging) הפרו-גרמנית, אנטון אדריאן מוסרט. ב-21 באפריל 1943 הועבר ספיר לגטו טרזין, שם הוחזק עם משפחתו עד תום המלחמה. בטרזין סייע ספיר בהפקת הסרט "טרזיינשטט".
הגירה ומוות

יו ספיר עבר לארצות הברית ב-1951 עם משפחתו והמשיך לעבוד עד סוף ימיו. ספיר מת בסנטה פה, ניו מקסיקו, ב-21 במאי 1978.
משפחה

יו ספיר היה נשוי לאלברטין סופי "טינקה" ואן ראלטה (van Raalte) ונולדו להם שלושה ילדים - פטר ספיר, תומאס ספיר (DDS) וסלין ספיר. פטר ספיר היה מאייר ידוע של ספרי ילדים.
ספרים מאוירים על ידי יו ספיר

The Creation, text from Genesis, hand-lettered by Joseph P Ascherl, New York: Doubleday & Company, 1970.
The Squirrel and the Harp, by David DeJong, New York: Macmillan, 1966.
The Spice Cookbook, by Avanelle Day and Lillie Stuckey, David White Company, 1964
Waters of the New World: Houston to Nantucket, by Jan de Hartog, New York: Atheneum, 1961.
Peter Stuyvesant of Old New York, by Anna Crouse and Russel Crouse, New York: Random House, 1954.
The Story of Louis Pasteur, by Alida Sims Malkus, New York: Grosset & Dunlap, 1952.
One Sky to Share: The French and American Journals of Raymond Leopold Bruckberger, New York: P. J. Kenedy & Sons, 1952.
Holland's House: a Nation Building a Home, by Peter Bricklayer, Haarlem, Netherlands: Joh. Enschede En Zonen, 1939.
Mijn Jordanertjes : kinderen, die ik gekend heb, by A van Vlaardingen, Utrecht: Bijleveld, 1931.
{Godfried Bomans: Kopstukken. Ill. Jo Spier. Amsterdam, Brussel, Elsevier 1947 etc. (27th pr., 1987)
הערות שוליים

↑  "Jo Spier (Lambiek)".
יירוט אווירי

ערך זה עוסק בטקטיקות השגת מטרה אווירית על ידי כלי טיס. אם התכוונתם להפלת כלי טיס ונשק רקטי מהקרקע, ראו .
מטוס F-22 מלווה מטוס Tu-95 שהוא יירט בסמוך לאי נוביאק, אלסקה.
מטוס EP-3 אמריקאי מיורט על ידי מטוס Su-27 רוסי בים השחור, המיירט מאיים על המטוס המיורט על ידי חליפה קרובה עם מבער אחורי.
יירוט אווירי הוא מושג בלוחמה אווירית המתאר את התהליך של השגת מטרה אווירית על ידי מטוס קרב או מטוס יירוט לשם שינוי נתיב הטיסה שלו או הפלתו. יירוט מטרה מתבצע על ידי המטוס בשיתוף מידע עם גורם הבקרה האווירית המסוגל להכווין אותו ביתר דיוק לעבר עמדת יתרון על המטרה. מטבע הדברים יירוט אווירי זאת טקטיקה הגנתית המיועדת למנוע ממטוסי אויב מלבצע את משימתם באזור המוגן על ידי מטוסי היירוט, בין אם זה למנוע ממפציצים להפציץ את מטרותיהם או ממטוסי הקרב של האויב להשיג עליונות אווירית.
היסטוריה > לפני עידן המכ"ם

בראשית התעופה הצבאית במלחמת העולם הראשונה התגוננות מפני מטוסים או ספינות אוויר תוקפות הייתה אפשרית בעיקר על ידי תותחי נ"מ או סיורים מתמשכים של מטוסי קרב מכיוון שמטוסי יירוט דורשים התראה מוקדמת בשביל שהם יוכלו להמריא, לטפס לגובה ולהגיע לאזור של המטרה. מחסור באמצעים יעילים להתראה מוקדמת משמעותה שהמפציצים היו יכולים להפציץ באין מפריע. מטוסי ההפצצה באותה תקופה גם החזיקו ביתרונות של גובה ומהירות על פני מטוסי הקרב, מה שחיזק את הסברה לאחר מלחמת העולם הראשונה שהמפציץ תמיד יחדור.
בתום המלחמה, כוחות אוויריים הצדיקו את הדרישה שלהם להפוך לחילות עצמאיים בעיקר על ידי משימות התקפיות כגון הפצצות אסטרטגיות ולכן משימות כמו הגנה על שמי המערכה נדחקו לצד, עם זאת גבר העניין בזיהוי כוחות אוויר תוקפים. מתקנים שונים נבנו בשביל לנסות ולזהות את רעש המנועים כאמצעי זיהוי והתרעה עיקריים. סר יו דאודינג, לימים מפקד פיקוד מטוסי הקרב של חיל האוויר המלכותי תמך בפיתוח טכנולוגית מכ"ם, אך בניגוד לגרמנים שהפעילו עמדות מכ"ם לפני הבריטים, הוא עודד את קציניו להשתתף בפיתוח, על ידי כך פותחה מערכת יירוט שכונתה מערכת דאודינג שנשענה על המכ"ם ככלי התראה וזיהוי אבל גם כללה מרכזים פיקודיים שניתבו והכווינו את מטוסי הקרב ליירוט של מטוסי האויב.
היסטוריה > מלחמת העולם השנייה

מלחמת העולם השנייה היוותה את טבילת האש הראשונה של המכ"מים ומערכות היירוט בעולם. במהלך הקרב על בריטניה, פיקוד מטוסי הקרב הצליח להסב לנזקים מרביים ללופטוואפה, לצמצם את השחיקה לכוחותיו ולתת את הרושם כי כוחותיו קטנים ממה שהם היו בפועל, זאת על ידי יירוט מכוון שאפשר שימוש במיעוט מטוסים בכל פעם מבלי להיגרר לקרבות אוויר גדולים. חיל האוויר הגרמני נאלץ לעבור להפצצות לילה של בריטניה במהלך הבליץ.
הצלחה זאת של הבריטים הראתה שיש אפשרות ליירט מטוסי הפצצה בהצלחה ולמנוע מהם לבצע את משימתם ונתנה השראה לשאר כוחות האוויר שפיתחו טכנולוגיות מכ"ם ושיטות יירוט משלהם במשך המלחמה, דוגמת הגרמנים שהיו מיירטים את מטוסי ההפצצה הבריטים בלילה בעזרת הכוונה ממכ"ם וזרקורים.
היסטוריה > לאחר מלחמת העולם השנייה > מלחמת קוריאה

מלחמת קוריאה התאפיינה בכוח אווירי התקפי של כוח האו"ם שהשיג עליונות אווירית בצורה מהירה על מרבית חצי האי הקוריאני וביירוטים הגנתיים על ידי מטוסי מיג-15 רוסים וסיניים באזור "סמטת המיגים" שהם הגנו עליה. היירוטים של מטוסי כוחות האו"ם הוכוונו על ידי בקרים אוויריים שהשתמשו בכיסוי מכ"ם מלא בשביל לנסות ולפרוץ דרך מסכי מטוסי הקרב ולפגוע במטוסי ההפצצה. ההישג הגדול של המיירטים הסובייטים היה אילוץ טייסות המפציצים הכבדים מדגם B-29 לנטוש את טיסות היום ולהפציץ במהלך הלילה בלבד, וגם אז מטוסי הקרב-לילה של הכוחות הקומוניסטיים הסבו להם אבדות כבדות.
היסטוריה > לאחר מלחמת העולם השנייה > המלחמה הקרה

במהלך המלחמה הקרה תפיסה של חילות אוויר רבים במערב וכן ברית המועצות נשענה על מלחמה גרעינית כוללת בה מטוסי הפצצה סילוניים מהירים ומגביהי טוס ינסו לתקוף את אדמותיהם עם כלי נשק גרעיניים. היירוט של מטוסי הפצצה החדשים הללו דרש יצירת מגע במרחקים ובגבהים גדולים יותר ובהתראה קצרה יותר לכן מטוסי היירוט נדרשו לביצועים גבוהים בטיפוס, מהירות מריבית וכן מרחק גדול בו ניתן להפעיל את הנשק. עקב צורך זה פותחו מטוסים שתוכננו לטיסה על קולית מתמשכת שיכלו לשאת מכ"ם מתקדם ולהפעיל טילי מכ"ם מעבר לטווח הראייה. תפיסת הלוחמה האווירית המודרנית הכוללת תקיפות על ידי מפציצים גרעיניים וטילים בליסטיים וכן התגוננות מתקיפות אלה על ידי התקפות מנע ויירוט המפציצים של האויב בעזרת טילים עד כדי הזנחת הכשרה לקרבות אוויר של טייסי קרב וייצור מטוסי קרב שהקריבו חלק מהביצועים לטובת ביצועי יירוט והיו בעיקר בני הדור השני והשלישי.
ברית המועצות נתקלה בבעיה חמורה מבחינת דרישות ההגנה האווירית שלה שכן כל חלקה הצפוני חשוף לתקיפות של מטוסים החוצים את החוג הארקטי. בשביל להתמודד עם בעיה זאת הסובייטים הקימו את חיל ההגנה האווירית והשקיעו רבות במערכות מכ"ם לטובת זיהוי והתראה, מערכות נ"מ מתקדמות להגנה אזורית וכן מטוסי יירוט כבדים. בשנות ה-1950 המאוחרות החלו תוכניות פיתוח למפציץ XB-70 במקביל למטוס יירוט F-108 שיכלו לטוס במהירות של מעל מאך 3, ברית המועצות לעומתם החלה לפתח את מטוס היירוט מיג-25 ומטוס ההפצצה סוחוי T-4, כאשר רק המיג-25 יוצר ונכנס לפעילות מבצעית והוא מטוס היירוט המבצעי המהיר ומגביה הטוס בהיסטוריה.
דרישות המודיעין של ברית המועצות הביאו לטיסות רבות במים בין-לאומיים בעיקר באזור האוקיינוס האטלנטי, מה שגרם ליירוטים רבים בעיתות שלום של מטוסי סיור ימי סובייטיים על ידי מטוסי מדינות ברית נאט"ו, שהפכו לדבר שבשגרה וכן כאמצעי להפגנת כוח.
היסטוריה > לאחר מלחמת העולם השנייה > מלחמת וייטנאם

במלחמת וייטנאם כוחות האוויר האמריקאים היו במגבלות יכולת הזיהוי וההתרעה שהיו פחותות עקב כיסוי מכ"ם לקויים ומערכות זע"ט לא תואמות. לכן הם לא יכלו לנצל את יכולות הטילים ארוכי הטווח שלהם ונאלצו לבצע ווידוא ויזואלי של המטרות שלהם, מה שמנע מהם את היכולת ביירוט בגזרה קדמית שבהן טילי החום והתותחים היו פחות יעילים. טילי החום מתבייתים על חתימה טרמית, שחזקה יותר בגזרה האחורית של המטוס בו ניתן לראות את הפליטה החמה מהמנוע. התותחים גם בעלי טווח נמוך מאוד, אבל גם יעילים יותר כאשר מתמרנים לתוך הגזרה האחורית של המטרה ויש זמן לכוון ולירות, כאשר בטווח שהתותחים יעילים בו, אם מנסים להשתמש בהם כאשר ניגשים לגזרה הקדמית של המטרה מהירות הסגירה תהיה גבוהה מאוד, לא יהיה זמן לכוון, ויש סכנת התנגשות.
כמו כן הכוחות האמריקאים נמנעו מלתקוף את עמדות הבקרה והמכ"ם של צפון קוריאה מחשש לפגיעה ביועצים הסינים והרוסים, עקב כך חיל האוויר העממי של וייטנאם נהנה מכיסוי מכ"ם מלא של הזירה ויכל להכווין את מטוסיו לעמדות יתרון בעת יירוט. הצפון וייטנאמים הצליחו לגרום לאבדות כבדות לאויב ומתוכם צמחו 16 אלופי הפלות בעזרת כוח אווירי קטן יחסית שלא מנה למעלה מ-200 מטוסים.
היסטוריה > לאחר מלחמת העולם השנייה > מלחמת המפרץ

במלחמת המפרץ השתנתה תורת הלחימה האווירית של הכוחות המזוינים של ארצות הברית ואיתה הטכנולוגיה. פותחו מטוסי גילוי וזיהוי מוטס לטובת כיסוי מכ"ם מיטבי בזירת הלחימה, מערכות זע"ט מתקדמות אפשרו זיהוי מטוסים ידידותיים ללא צורך בזיהוי חזותי. כל אלה אפשרו למנוע את חוסר הוודאות שהיה אופייני למערכות התקפיות ובעצם לאפשר למטוסי הקרב בזירה להיות מופנים ליירוט מעל שמי מדינת האויב. בנוסף על כך חיל האוויר הקפיד להשמיד את עמדות המכ"ם העיראקיות כדי למנוע מהאויב יכולת יירוט משמעותית. במלחמה זאת מרבית ההפלות של מטוסי הקרב התבצעו בעזרת טילים מעבר לטווח הראייה.
היסטוריה > בחיל האוויר הישראלי

חיל האוויר הישראלי הסתמך על יירוט מכוון כיכולת הגנתית במשך כל ההיסטוריה שלו החל משנות ה-1950 המוקדמות. עומק אסטרטגי קטן משמעותו שאומנם את כל השטח האווירי של מדינת ישראל ניתן לכסות במספר קטן יחסית של סוללות מכ"ם לגילוי וזיהוי אבל גם זמני ההתראה, מרחק ומהירות היירוט צריכים להיות הרבה יותר קטנים שכן מטוס שחודר לשמי ישראל תוך דקות ספורות ימצא את עצמו מעל מרכזי אוכלוסין, תעשייה או ביטחון. עם זאת מערך הבקרה של חיל האוויר הקפיד להכווין את מטוסי היירוט לעמדת יתרון על המטרה ונתן את היתרון הראשוני בקרב.
לדוגמה, במלחמת ששת הימים הושגו רוב הפלות המיגים על ידי מטוסי מיראז' של חיל האוויר הישראלי בעזרת יירוט שכוון בידי בקרים, שהצליחו לכוון את המיראז'ים אל מאחורי מטוסי האויב ובכך נתנו להם יתרון משמעותי.
כלי טיס רבים, בהם ה-F-15, ה-F-16 וה-F-35, רשמו את יירוטי והפלות הבכורה העולמיים שלהם בשירות חיל האוויר הישראלי. להרחבה ראו: הפלות חיל האוויר הישראלי.
מאפיינים > סוגי יירוט עיקריים

שיתוף הפעולה בין מרכזי הבקרה האוויריים לבין מטוסי יירוט מאפשר הכוונת כוחות למיקום מדויק להשגת מטוס האויב. מכיוון שיירוט היא תורת לחימה הגנתית, סוגי היירוט העיקריים מתייחסים למטוסי יירוט הטסים במסלול התנגשות למטוסי המטרה בזווית מתונה יחסית לנתיב הטיסה של המטרות. סוגי היירוט העיקריים מהווים את הבסיס לכל הטקטיקות המשתמשות במבנה כיחידה לוחמת מול מטוסי קרב של האויב.
מאפיינים > סוגי יירוט עיקריים > יירוט בגזרה קדמית

יירוט בגזרה קדמית של המטרה קיים בשביל לאפשר למטוס המיירט להשיג את המטרה בהקדם ללא תלות במהירות של המטוס המיירט ולאפשר לו שימוש בכלי הנשק שלרשותו. יירוט בגזרה קדמית יכול להתבצע תוך טיסה חזיתית לתוך נתיב הטיסה של האויב אם היירוט לא יכול להתמהמה כלל, או השגת זווית צידית (הזווית בין מיקום המטוס המיירט לנתיב הטיסה של מטוס אויב) מיטבית לשימוש בכלי נשק בעלי יכולת חזיתית, שזווית לצד זה או אחר מגדילה את יעילותם. בשביל להשיג את הזווית הצידית המיטבית, המטוס המיירט יבצע פנייה הרחק ממסלול ההתנגשות אך עדיין בכיוון של מטוס האויב. בשיטה זאת עם ההתקרבות בין שני המטוסים הזווית הצידית תגדל בהתמדה, עם השגת הזווית הצידית הרצויה המיירט יפנה למסלול התנגשות עם מטוס האויב בשביל לשמור על הזווית עד להשגת המטרה.
מאפיינים > סוגי יירוט עיקריים > יירוט בגזרה אחורית

יירוט בגזרה האחורית קיים בשביל לאפשר למיירט להגיע לעמדת יתרון ראשוני בקרב אוויר, ירי נוח מאחורי מטוס האויב ושימוש בכלל כלי הנשק שיש לרשותו. בסוג יירוט זה מטוס המיירט יפנה למסלול מקביל למסלול של המטוס האויב ובמרחק מוגדר בין הנתיבים שיאפשרו פנייה של 180 מעלות תוך מעקב אחר הטווח של המטרה וחישוב טווח ההמרה. בהגעה לטווח ההמרה המטוס יבצע פנייה לכיוון המטרה וישלים אותה כאשר הוא ממוקם מאחורי מטוס המטרה ובטווח מתאים לשימוש בנשקים שלרשותו.
סוג זה של יירוט דורש תכנון וביצוע מדויקים שכן פנייה בטווח המרה לא תקין תגרום לפספוס המטרה, השלמת הפנייה הרחק מהמטרה או לכניסה לפני המטרה ועל ידי כך כניסה למצב נחיתות. בשל כך שיעור הפנייה, מהירות הסגירה למטרה ומרחק בין נתיבי הטיסה של המטוסים אמורים להיות ידועים מראש בשביל לחשב את טווח ההמרה. גם בסוג יירוט זה רצוי מאוד שהמטוס המיירט יחזיק ביתרון מהירות, שכן הוא מאפשר טווח שגיאה נוח, אחרת הפנייה חייבת להתבצע בתזמון ובאופן מושלם.
יירוט בגזרה אחורית יכול להוות מתקפה שנייה אחרי יירוט בגזרה קדמית כאשר לאחר שיגור הטיל בזווית צידית מתאימה, המטוס המיירט יכול לחכות או לפנות לנתיב מקביל לאויב עד להגעתו לטווח המרה ולבצע פנייה לגזרה האחורית של מטוס האויב.
יירוט בעיתות שלום

בעיתות שלום היירוט מתבצע על מטרות שיש לגביהן חשד למניעים עוינים או פליליים, ולכן תהליך היירוט דורש יצירת קשר עם מטוס המטרה בשביל לקבוע את טיבו בעזרת בחינה ויזואלית, יצירת קשר רדיו או תקשורת ויזואלית על ידי סימנים מוסכמים וליוויו עד אשר מניעיו מתבהרים או שהוא עוזב את השטח האווירי המדובר. בשטח אווירי ריבוני מטוסי היירוט של המדינה מסוגלים לקחת את הפיקוד על המטוס החשוד ולהורות על פנייה, הכוונה לנחיתה בשדה כלשהו לטובת בחינה על הקרקע וכדומה. בשטח אווירי בין-לאומי יירוט מטוס חשוד לא מקנה למטוס המיירט את הזכות להכווין את מטוס המטרה, מכיוון שזה עשוי להיחשב כחטיפה אלא אם הוא מתבצע כחלק מתהליך מרדף חם – כלומר מתחיל בשטח הריבוני של אותה מדינה.
יירוט בעיתות שלום > תהליך יירוט מטוס אזרחי בשטח אווירי ריבוני

כאמור תהליך היירוט בעיתות שלום קיים בשביל שהמדינה תוכל לחקור ולוודא אם מטוס המטרה מהווה סיכון. למרות קיומם של מכשירי תקשורת רדיו, היה צורך להגדיר תהליך סדור של יירוט שייתן מענה לחוקי התעופה הבין-לאומיים ויאפשר הקטנה של הסיכון להפלת מטוס עקב חוסרי הבנות בין המדינה ומטוסי היירוט שבשירותה והמטוס המיורט.
יירוט בעיתות שלום > תהליך יירוט מטוס אזרחי בשטח אווירי ריבוני > שלב ראשון: גישה

מטוסי היירוט יבצעו יירוט גזרה אחורית ויתקרבו למטוס כאשר המוביל של המבנה יתמקם מצד שמאל גבוה מעט ממטוס המטרה ובמרחק מינימלי של 300 מטר, שאר חברי המבנה נשארים בצד שמאל ובמרחק סביר מהמטוס שיקטין את הסיכוי להתנגשות במקרה של תמרון של מטוס המטרה.
יירוט בעיתות שלום > תהליך יירוט מטוס אזרחי בשטח אווירי ריבוני > שלב שני: זיהוי

מוביל המבנה יבצע זיהוי ויזואלי של המטוס המיורט ובמידת הצורך יתקרב עד למרחק שיוכל לראות את כל הנתונים הדרושים לצורך הזיהוי.
יירוט בעיתות שלום > תהליך יירוט מטוס אזרחי בשטח אווירי ריבוני > שלב שלישי: סיום היירוט וניתוק מגע

מוביל המבנה יבצע פנייה חדה הרחק מהמטוס המיורט, מה שמסמל למטוס המיורט שהוא חופשי להמשיך. שאר חברי המבנה יחברו למוביל.
יירוט בעיתות שלום > תהליך יירוט מטוס אזרחי בשטח אווירי ריבוני > במקרה של צורך בחקירה נוספת

אם לאחר הזיהוי נדרשת התערבות של המטוסים המיירטים בנתיב הטיסה של מטוס המטרה מוביל המבנה יתמקם לפני המטרה משמאלה ומעט מעליה ויוודא שהוא נמצא בשדה הראייה של הטייס המפקד (הקברניט). בשלב זה הוא יתחיל בתקשורת חזותית כדי לתת לו את האזהרות וההוראות הדרושות.
מטוס היירוט המוביל ינענע בכנפיו ויהבהב בתאורת הניווט שלו בשביל לסמן למטוס המטרה שהוא ייורט והמטוס המיירט הולך להוביל אותו לנחיתה. מטוס המטרה אמור לאשר שהוא קיבל את האזהרה על ידי שחזור התמרון שהמטוס המיירט ביצע. המטוס המיירט בשלב זה יבצע את התמרון הדרוש להגיע לנתיב שיביא אותו לשדה שהם ייעדו למטוס המיורט והוא יעקוב אחר המטוס המיירט. אם המטוס המיורט לא מסוגל לעקוב אחר ההוראות הוא יהבהב בתאורת הניווט, אם המטוס המיורט נמצא במצב חירום הוא יפעיל את כל התאורות האפשריות בתזמון לא סדיר.
בהגעה לשדה המטוס המיירט יוריד את כני הנסע בשביל לסמן למיורט שזהו השדה שהוא אמור לנחות בו, המטוס המיורט יאשר זאת על ידי הורדת כני הנסע שלו, אם השדה לא מתאים למטוס, המטוס המיורט ירים את כני הנסע בחזרה.
במקרה של מטוס מיורט שאינו ממלא אחר ההוראות, המטוס המיירט מסוגל לאיים על המטוס המיורט. האיומים יכולים להיות בצורת הצגת כלי הנשק של המטוס המיירט, חציית נתיב הטיסה של המטוס המיורט תוך כדי השלכת נורים ואף ירי תותח לפני המטוס אך בנתיב הטיסה שלו.
ראו גם

קרב אוויר
מטוס שליטה ובקרה
ראו גם > אירועי הפלות מטוסי נוסעים שהיו חלק מתהליך יירוט

הפלת מטוס אל על בשמי בולגריה
טיסה 007 של קוריאן אייר
טיסה 114 של ליביאן איירליינס
לקריאה נוספת

Fighter Combat - The Art and Science of Air-to -Air Combat, by Robert Shaw. ISBN 0870210599.
MODERN FIGHTER AIRCRAFT TECHNOLOGY AND TACTICS, by Anthony Tronbrough. ISBN 1852604263.
Mirage III vs MiG-21, Six Day War 1967 - Osprey by Shlomo Aloni. ISBN 1846039479.
הערות שוליים

↑  MODERN FIGHTER AIRCRAFT TECHNOLOGY & TACTICS. Anhony.T, עמודים 13-15.
↑  Mirage III vs MiG-21, Shlomo Aloni, עמודים 37, 38.
↑  Fighter Combat - The Art and Science of Air-to -Air Combat, עמודים 348-350.
↑  Fighter Combat - The Art and Science of Air-to -Air Combat, עמודים 350-353.
שני מטוסי F-15 של חיל האוויר האמריקאי מבצעים יירוט בגזרה קדמית של שני מטוסי מיג סובייטים בדרכם לתצוגה אווירית בקנדה, 1989.
מטוס יורופייטר מבצע תרגול יירוט של מטוס אזרחי.
שני מטוסי יורופייטר מבצעים תרגול יירוט של מטוס אזרחי. מטוס היירוט הקדמי שהוא המוביל מתמרן בשביל להורות למטוס המיורט לעקוב אחריו.
נאום הקלון

הנשיא רוזוולט נואם בפני שני בתי הקונגרס את "נאום הקלון" בו הוא ביקש מהקונגרס להכריז מלחמה על יפן, 8 בדצמבר 1941.
טיוטת נאומו של נשיא ארצות הברית פרנקלין דלאנו רוזוולט, מה-8 בדצמבר 1941, לאחר המתקפה על פרל הארבור ובו הודיע על כניסת ארצות הברית למלחמה כנגד מדינות הציר.
נאום הקלון הוא נאום שנשא הנשיא ה-32 של ארצות הברית, פרנקלין דלאנו רוזוולט, בישיבה של הקונגרס של ארצות הברית ב-8 בדצמבר 1941, יום אחרי המתקפה על פרל הארבור והכרזת המלחמה של האימפריה היפנית על ארצות הברית והאימפריה הבריטית. הנאום זכור בשל השורה הראשונה שלו: "אתמול, 7 בדצמבר 1941 - תאריך אשר ייזכר לדיראון עולם...".
נוסחו של נאום הקלון, שהשתמש בעיקרון הקיירוס (אנ'), נועד לחזק את טענת ארצות הברית כי היא קורבן של התגרות ותוקפנות יפנית שפנתה לפטריוטיות ולא לאידיאליזם. לדברי הסופרת סנדרה זילברשטיין, נאום הקלון היה נאום עוצמתי וחשוב מבחינה רטורית באומרה: "[איך] באמצעות מוסכמות רטוריות, הנשיאים מקבלים סמכויות יוצאות דופן בתפקידם כמפקד העליון, מצמצמים התנגדויות, אויביהם מושמצים, ונאבדים חיים בהגנה אחת על אומה ששוב מתאחדת תחת האל."
לנאום הייתה תגובה חיובית מיידית. נאום הקלון הוא אחד מהנאומים המפורסמים ביותר בפוליטיקה האמריקאית. נאום הקלון, אשר שודר בשידור חי ברדיו, בשיאו הגיע למספר המאזינים הגדול ביותר בתולדות הרדיו האמריקאי (למעלה מ-81%). זמן קצר לאחר הנאום אישר הקונגרס כמעט פה אחד הכרזת מלחמה נגד האימפריה היפנית. מאוחר יותר, הבית הלבן קיבל מספר מברקים המשבחים את עמדתו של רוזוולט. מאז שימש הנאום בסרטים שונים. תיאורו של ה-7 בדצמבר 1941 כ-"תאריך אשר ייזכר לדיראון עולם" הושווה ל-22 בנובמבר 1963 (יום רצח קנדי), ל-11 בספטמבר 2001 (פיגועי 11 בספטמבר), ול-6 בינואר 2021 (יום ההסתערות על הקפיטול).
שעה לאחר הנאום, אישר הקונגרס את הכרזת המלחמה של ארצות הברית נגד האימפריה היפנית.
ראו גם

ציר זמן מאוחד לתקופת הרייך השלישי ומלחמת העולם השנייה
Murder on the Dancefloor

"Murder on the Dancefloor" (בעברית: "רצח ברחבת הריקודים") הוא שיר שנכתב על ידי גרג אלכסנדר וסופי אליס-בקסטור והופק על ידי גרג אלכסנדר ומאט רואו לאלבומה הראשון של סופי אליס-בקסטור Read My Lips (אלבום של סופי אליס בקסטור) משנת 2001. כשיצא לאור ב-3 בדצמבר 2001, השיר הגיע למקום השני במצעד הסינגלים הבריטי ושהה במצעד במשך 23 שבועות. השיר הפך ללהיט טופ 10 עולמי ונכנס לשלושת הראשונים באוסטרליה, ניו זילנד וארבע מדינות אירופאיות. בארצות הברית, שם השיר הגיע לרדיו בספטמבר 2002, הסינגל הגיע למקום התשיעי במצעד סינגלי הדאנס/אלקטרוני המסחריים של בילבורד. על פי דיווחים, "Murder on the Dancefloor" היה השיר המושמע ביותר באירופה ב-2002.
רקע והוצאה

הסינגל העוקב "Take Me Home (A Girl Like Me)" תוכנן במקור להיות "Lover", רצועת אלבום שנלקחה מתוך Read My Lips, כפי שנקרא במדבקות האלבום במהדורה הראשונה והוכרז על ידי חברת התקליטים, אך מסיבות לא ידועות ההוצאה לאור בוטלה והוחלפה ב"Murder on the Dancefloor". בינואר 2019, שוחררה גרסה תזמורתית שהוקלטה מחדש כסינגל השלישי מתוך חבילת הלהיטים הגדולים של סופי אליס-בקסטור The Song Diaries.
הופעה במצעדים

השיר הוא הלהיט הגדול ביותר של סופי אליס-בקסטור מבחינה עולמית. הוא היה להיט באוסטרליה, הגיע בשיא למקום השלישי, נשאר בטופ 50 למשך 20 שבועות וזכה למעמד של פלטינה מטעמם של איגוד תעשיית ההקלטות האוסטרלי והפך לסינגל ה-12 הנמכר ביותר ב-2002
הקליפ

הקליפ בוים על ידי סופי מולר כשבמרכזו של הקליפ תחרות ריקודים. הפרס של הזוכה מורכב מזוג נעלי עקב מוזהבות וסכום כסף נכבד. כשהיא נואשת לנצח, אליס-בקסטור ממשיכה באופן חמקני לפצוע ולפסול את רוב הרקדנים האחרים. היא גורמת לאחד להחליק על חמאה, לפני שמכשילה רקדן אחר שרואה אותה עושה את זה ומצביע עליה בכעס ללא הועיל. לאחר מכן, היא מרעילה בערמומיות שלישיית יריבים פוטנציאליים על ידי הרעלת הפונץ' במהלך הפסקת ההתרעננות ואז פורמת את הבגדים של המתחרה, מה שגורם לה לברוח. לבסוף היא מפלילה רקדן על בגידה בפרטנרית שלו בכך ששמה עליו G-string. זה גורם לכך שהפרטנרית סוטרת לבן זוגה הרקדן והיא יוצאת מרחבת הריקודים. לאחר מכן, אליס-בקסטור מפנה את תשומת לבה לשלישיית השופטים. על ידי שימוש במה שנראה כמו כלורופורם היא גורמת לאובדן כוח של השופטת היחידה בפאנל השופטים. לאחר שהתחרות מגיעה לארבעת הזוגות האחרונים, אליס-בקסטור שמה לב שלשופט הראשי (מגולם על ידי קולין סטינטון) יש נקודת תורפה לנשים יפות. כשהיא משתמשת בזה לטובתה, אליס-בקסטור ניגשת אליו כשהוא לבד בשולחן השיפוט ומפתה אותו. בהלם, השופטת הראשית מצליחה לשכנע את השופטת שנותרה להכריז על אליס-בקסטור כמנצחת, למורת רוחם של חבריה הרקדנים. הסרטון מסתיים כששאר הרקדנים מוחאים כפיים בחוסר רצון (לפני שעוזבים מיד) לאליס-בקסטור ובן זוגה לריקוד, כשהיא לופתת בשמחה את הפרס הכספי שלה ואת נעלי הזהב על דוכן המנצחים.
קרדיטים

סופי אליס-בקסטור - כתיבה ושירה.
גרג אלכסנדר - כתיבה.
יועד נבו - גיטרות, כלי הקשה, תכנות.
ג'ון ת'מיס - גיטרות.
גיא פרת - גיטרה בס.
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  אוסטריה | Ö3 אוסטריה טופ 40‏ | 10 |  |
|  אוסטרליה | מצעד הסינגלים האוסטרלי | 3 |  |
|  אירופה | אירופה הוט 100 | 12 |  |
|  איטליה | מצעד הסינגלים האיטלקי | 5 |  |
|  אירלנד | מצעד הסינגלים האירי | 2 |  |
|  ארצות הברית | בילבורד הוט 100 | – |  |
|  ארצות הברית | מצעד שירי הדאנס קלאב | 26 |  |
|  ארצות הברית | מצעד סינגלי הדאנס/אלקטרוני המסחריים | 9 |  |
|  גרמניה | GfK – טופ 100 | 11 |  |
|  דנמרק | היטליסטן | 3 |  |
|  הולנד | מצעד 40 הסינגלים ההולנדיים | 4 |  |
|  הולנד | מצעד 100 הסינגלים ההולנדיים | 7 |  |
|  הונגריה | Rádiós Top 40 | 8 |  |
|  הממלכה המאוחדת | מצעד הסינגלים הבריטי | 2 |  |
|  הממלכה המאוחדת | מצעד סינגלי הדאנס הבריטיים | 15 |  |
|  ולוניה | אולטראטופ 40 | 7 |  |
|  יוון | IFPI Greece | 34 |  |
|  נורווגיה | VG-lista | 2 |  |
|  ניו זילנד | המצעד הניו זילנדי הרשמי | 2 |  |
|  סקוטלנד | מצעד הסינגלים הסקוטי | 2 |  |
|  פולין | ZPAV | 3 |  |
|  פינלנד | המצעדים הפיניים הרשמיים | 15 |  |
|  פלנדריה | אולטראטופ 50 | 18 |  |
|  צ'כיה | ČNS IFPI | 21 |  |
|  צרפת | SNEP | 5 |  |
|  קנדה | קנדה הוט 100 | 5 |  |
|  קרואטיה | טופ ליסטה | 3 |  |
|  רומניה | מצעד השירים הרומני | 26 |  |
|  שוודיה | סוורייטופליסטן | 8 |  |
|  שווייץ | המצעד השווייצרי | 7 |  |
מיקומי שיא > מצעדי סוף שנה

|   ‏‏‏  מצעדי סוף שנה (2024)> מדינה |   ‏‏‏  מצעדי סוף שנה (2024)> מצעד |   ‏‏‏  מצעדי סוף שנה (2024)> מיקום שיא |   ‏‏‏  מצעדי סוף שנה (2024)>  |
| --- | --- | --- | --- |
|  עולמי | בילבורד גלובל 200 | 174 |  |
|  עולמי | בילבורד גלובל ללא ארצות הברית | 152 |  |
נתוני מכירות

| אזור | תואר | מכירות |
| --- | --- | --- |
| גרמניה (BVMI) | זהב | 300,000 |
סיכום
| בכל העולם | — | 300,000 |
הערות שוליים

↑    Matthew Stadlen, ‏Sophie Ellis-Bextor: 'I'll forgo anything to be there for my children', The Telegraph, 27 December 2014
1 2  https://australian-charts.com/showitem.asp?interpret=Sophie+Ellis-Bextor&titel=Murder+on+the+Dancefloor&cat=s
↑  ARIA Top 100 Singles Chart, www.aria.com.au (באנגלית)
↑  Year-end Charts 2024 – Billboard Global 200 Songs, בילבורד, ‏2024
↑  Year-end Charts 2024 – Billboard Global Excl. U.S. Songs, בילבורד, ‏2024
↑  GOLD-/PLATIN- und; DIAMOND-Auszeichnungen in Deutschland, ‏יוני 2024
| --- | --- |
בקרת זהויות :  MusicBrainz release group: b50e5e37-6abc-30e0-9813-7045f5200317  MusicBrainz work: 7cfc9a45-4729-4282-950c-38da2880747e